424.10 REGOLAMENTI DWAR IL-PROTEZZJONI TA’ ŻGĦAZAGĦ FUQ IL-POST TAX-XOGĦOL L-AVVIŻ LEGALI 91 tal-2000, kif emendat bl-Avviżi Legali 283 tal-2004 u 196 tal-2015. L-AVVIŻ LEGALI 91 tal-2000, kif emendat bl-Avviżi Legali 283 tal-2004 u 196 tal-2015. 1. Titolu u skop. (1) It-titolu ta’ dawn ir-regolamenti hu Regolamenti dwar il-Protezzjoni ta’ Żgħażagħ fuq il-Post tax-Xogħol. (2) L-iskop ta’ dawn ir-regolamenti huwa l-implimentazzjoni tad-Direttiva 2014/27/UE tal-Parlament Ewropew u tal-Kunsill li temenda d-Direttiva tal-Kunsill 94/33/KE dwar il-Protezzjoni taż-Żagħżagħ fuq ix-xogħol. 2. Tifsir. Emendat: A.L.283 tal-2004. (1) F’dawn ir-regolamenti, kemm-il darba r-rabta tal-kliem ma teħtieġx xort’oħra- "adolexxent " tfisser żagħżugħ ta’ età obbligatorja għall-iskola; " Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; " Direttur " tfisser id-Direttur responsabbli għar-relazzjonijiet industrijali u l-impiegi; "ġenitur " tinkludi lil kull persuna li jkollha l-kura u kustodja legali ta’ minorreni; " miniħaddem " tinkludi kull persuna litħaddem lil xi minuri, jew lil xi żagħżugħ, jew li tagħti lil xi ġenitur jew persuna li jkollha l-kura u l-kustodja ta’ minuri jew żagħżugħ, jew lil xi persuna oħra, xogħol biex isir minn dak il-minuri jew żagħżugħ; "minuri " tfisser persuna taħt il-ħmis tax il-sena; "perjodu tal-mistrieħ " tfisser kull perjodu li ma tul u żagħżugħ ma jkunx qiegħed jaħdem, ma jkunx għad-disposizzjoni ta’ min iħaddmu u ma jkunx qiegħed iwettaq xi attivitajiet jew dmirijiet konnessi max-xogħol; "skema ta’ tahriġ jew apprendistat " tfisser skema ta’ taħriġ jew apprendistat li tkun approvata skond id-disposizzjonijiet ta’ l-Att dwar is-Servizzi ta’ Impieg u Taħriġ, u tinkludi skema ta’ xogħol żtaħriġ u skema ta’ xogħol u esperjenza diretta fuq il-post tax-xogħol; Kap. 343. Kap. 343. "xogħol " tinkludi kull servizzlisoltu jingħata minn persuna waħda, jew għal persuna oħra, bi qligħ, u tinkludi servizz bħala ħaddiem ta’ barra jew bħala persuna li timpjega lilha nnifisha, iżda ma tinkludix xogħol okkażjonali, jew ta’ perjodu qasir fis-servizz domestiku f’dar privata, jew xogħol li mhux noċiv, ta’ ħsara, jew perikoluż għal minuri jew żagħżugħ u li jitwettaq f’impriża familjari; " żagħżugħ" tfisser persuna taħt it-tmintax il-sena u tinkludi minuri u adolexxent. (2) F’dawn ir-regolamenti, kliem u frażijiet għandhom l-istess tifsir bħal ma għandhom fl-Att, u d-disposizzjonijiet ta’ dawn ir-regolamenti għandhom jinqraw u jinftehmu ħaġa waħda ma’ l-Att. 3. Stima tar-riskju. (1) Qabel ma jqabbad jew joffrixi xogħol lil xi żagħżugħ, min iħaddem għandu jagħmel stima tal-perikli għas-saħħa u s-sigurtà fuq il-post tax-xogħol li jista’ jkun hemm fuq dak il-post tax-xogħol, u dak l-eżami għandu jiġi mtenni kull darba li jkun hemm xi kambjament kbir fil-kondizzjonijiet tax-xogħol. (2) Meta tkun qed issir din l-istima, miniħaddem għandu jqis, skond il-każ: (a) it-tagħmir u l-firxa tal-post tax-xogħol u tal-post fejn isir ix-xogħol; (b) ix-xorta, livell u żmien kemm wieħed idum espost għal aġenti fiżiċi, kimiċi u bijoloġiċi; (ċ) il-forma, x-xorta, il-varjetà u l-użu ta’ tagħmir tax-xogħol, inkluż kull makkinarju, apparat, għodda jew oġġetti użati waqt ix-xogħol, u l-mod kif dawn jiġu wżati; (d) l-arranġament ta’ proċessi u operazzjonijiet ta’ xogħol, u l-mod kif dawn jiġu kkombinati flimkien (organizzazjoni tax-xogħol); u (e) il-livell ta’ taħriġ u tagħlim mogħti liż-żagħż u għ. (3) Meta l-istimaturi li jkun hemm riskju għas-saħħa u s-sigurtà ta’ żagħżugħ, iż-żagħżugħ għandu jintbagħat biex jiġi eżaminat minn tabib, u dak iż-żagħżugħma għandu jħallas ebda spejjeż: Iżda min iħaddem għandu jinforma lit-tabib, qabel ma jsir l-eżami mediku, tar-riżultati ta’ l-istima dwar ir-riskju: Iżda wkoll dawk l-eżamijiet għandhom jiġu mtennijadaqstant spiss daqskemm ikunu meħtieġa, u skond ix-xorta tar-riskji għas-saħħa u għas-sigurtà. (4) Min iħaddem għandu jinforma lil żagħżugħ li jkun ser jingħatal uxi xogħol bir-riżultati ta’ kull stima u tal-miżuri kollha li jkunu ttieħdu, jew li jkollhom jittieħdu, għall-protezzjoni tas-saħħa u tas-sigurtà fuq il-post tax-xogħol: Iżda meta xogħol għandu jingħata lil minuri, miniħaddem għandu wkoll jinforma lill-ġenituri ta’ dak il-minuri bir-riżultati ta’ l-istimi u tal-miżuri kollha li jkunu ttieħdu, jew li jkollhom jittieħdu għall-protezzjoni tas-saħħa u tas-sigurtà fuq il-post tax-xogħol. 4. Assenjament ta’ xogħol. (1) Min iħaddem għandu jiżgura li kull żagħżugħ li jaħdem miegħu jew li jkun assenjaluxi xogħol, ikun f’kull ħadegwatament protett kontra kull riskju li jista’ jirriżulta mill-istima msemmija fir-regolament ta’ qabel dan, u, partikolarment, għandu jiżgura li x-xogħol assenjat lil dak iż-żagħż u għ- (a) ma jeċċedix il-ħila fiżika jew psikoloġika ta’ dak iż-żagħżugħ; u (b) ma jkunx jesponi lil dak iż-żagħżugħ għal xi wieħed mill-aġenti kimiċi, fiżiċi jew bijoloġiċi jew għal xi wieħed mill-proċessi elenkati fl-Iskeda, jew għal xi aġent ieħor fiżiku, kimiku jew bijoloġiku li jkun tossiku, karċinoġeniku, jikkawża ħsara ġenetika li tintiret, jikkawża ħsara lil tarbija fil-ġuf jew li b’kull mod ieħor jolqot kronikament is-saħħa tal-bniedem; u (ċ) ma jkunx jinvolvi riskju ta’ aċċidenti li, wieħed għandu jassumi, ma jkunux jistgħu jintgħarfu jew jiġu evitati minn żgħażagħ minħabba f’li ma jagħtux attenzjoni biżżejjed għas-sigurtà jew minħabba fin-nuqqas ta’ esperjenza jew taħriġ tagħhom; u (d) ma jkunx jinvolvi riskju għas-saħħa minn temperaturi estremi ta’ keħa jew ħana, jew minn ħsejjes jew vibrazzjonijiet. (2) Żagħżugħ jista’ jitħalla jagħmel xogħol għal perjodu limitat ta’ żmien fil-preżenza ta’ xi wieħed mill-aġenti fiżiċi, kimiċi jew bijoloġiċi msemmijin fis-sub regolament ta’ qabel, jekk dak ix-xogħol ikun indispensabbli għat-taħriġ vokazzjonali ta’ dak iż-żagħżugħ, b’dan illi f’kull waqt ix-xogħol isir taħt s-sorveljanza ta’ persuna kompetenti, u li ż-żagħżugħ ikun imħares kif imiss kontra r-riskji għas-saħħa u s-sigurtà tiegħu. (3) Ikun id-dmir ta’ min iħaddem li jimpjega jew jagħti xogħol lil żagħżugħ li jiżgura li dak iż-żagħżugħ ikun f’kull waqt- (a) imħarreġ sew fix-xogħol lil u assenjat, fil-qies ta’ kull riskju għas-saħha u s-sigurtà li jista’ jkun hemm; u (b) sorveljat minn persuna kompetenti li tkun imħarrġa f’dik l-attività tax-xogħol assenjata liż-żagħżugħ, inkluż l-użu ta’ għodod, makkinarju u tagħmir, u li tkun tagħraf xi jkunu r-riskji involuti u l-miżuri preventivi li għandhom jittieħdu. 5. Eżamijiet mediċi. (1) Min iħaddem għandu, qabel ma jimpjega lil xi żagħżugħ, jiżgura li dak iż-żagħżugħ ikun ġie eżaminat minn tabib, li jiċċertifali dak iż-żagħżugħ huwa b’saħħtu biżżejjed biex iwettaq ix-xogħol li jiġi assenjat lilu. Miniħaddem għandu wkoll jiżgura li ż-żagħżugħ jiġi eżaminat mill-ġdid medikament mill-inqas darba kull tnax-il xahar, jew f’kull perjodu ta’ żmien ieħor hekk kif jista’ jiġi ordnat mid-Direttur: Iżdaġenitur jew il-persuna li jkollha l-kura u l-kustodja ta’ xi żagħżugħ ikollhom il-jedd li jkunu preżenti matul dawk l-eżamijiet mediċi. (2) Min iħaddem għandu jżomm reġistru fuq il-post tax-xogħol, li fih jiġi reġistrat l-isem taż-żagħżugħ, id-data tat-twelid tiegħu, id-data ta’ meta jkun beda fl-impieg, ir-riżultat ta’ l-eżami mediku, kull kondizzjoni jew rakkomandazzjoni li ssir mit-tabib, l-isem tat-tabib, id-data meta jkun imissu jsir eżami mediku ieħor dwar dak iż-żagħżugħ, u d-data meta dak iż-żagħżugħ jispiċċa mill-impieg tiegħu. (3) Min iħaddem għandu jagħti, li t-tabib li jagħmel dak l-eżami, faċilitajiet biex jispezzjona kull proċess jew xogħol li jkun ser jiġi assenjat li ż-żagħż u għ. (4) Ir-reġistru ta’ l-eżamijiet mediċi imsemmi fis-sub regolament (3) jista’ jiġi spezzjonat minn kull tabib li jkun ġiehekk awtorizzat mid-Direttur, u m’għandula jinqered u la nqas xort’oħra jitneħħa mingħajr l-approvazzjoni ta’ l-imsemmi Direttur. (5) Mingħajr preġudizzju għad-disposizzjonijiet tas-sub regolament (1), id-Direttur jista’, bil-għan li jivverifika xi riżultanzi jew rakkomandazzjonijiet mediċi, jeħtieġ lil min iħaddem biex jagħmel arranġamenti sabiex żagħżu għ isirlu eżami mediku minn tabib approvat mill-imsemmi Direttur għal dak il-għan. (6) Min iħaddem għandu jkun responsabbli għall-ispejjeż li jintefqu biex isiru dawk l-eżamijiet. Ebda impjegat m’għandu jġarrab xi tnaqqis fil-paga jew xi telf ta’ benefiċċju rigward il-ħin mitluf sakemm ikun qed jagħmel dawk l-eżamijiet jew għal kull investigazzjoni li jkollha x’taqsam magħhom. (7) Dan ir-regolament m’għandux japplika fil-każ ta’ minuri jew adolexxent li jkun qiegħed jagħmel xogħol li għandu x’jaqsam ma’ xi attività ta’ l-iskola, jew ma’ kull atttività imwettqa skond il-curriculum ta’ l-edukazzjoni jew xi attività filantropika, kulturali, artistika, sportiva jew edukattiva approvata mill-Ministru responsabbli għall-edukazzjoni. 6. Reati. (1) Il-ksur ta’ xi disposizzjonijiet ta’ dawn ir-regolamenti jitqies bħala reat. (2) Min mill-ġenituri jew il-persuna li jkollha l-kura u l-kustodja tal-minuri jkun ħati ta’ reat jekk isir xiksur tad-disposizzjonijiet ta’ dawn ir-regolamenti bl-għarfien jew il-kunsens tiegħu.